શિષ્યા પર બળાત્કારના આરોપ બાદ શનિધાનના સંસ્થાપક દાતી મહારાજની મુશ્કેલીઓ વધતી જણાઈ રહી છે. દિલ્હી ક્રાઈમ બ્રાન્ચની ટીમ પીડિતાને લઈને ફતેહપુર બેરી સ્થિત શનિધાન આશ્રમ પહોંચી હતી. દિલ્હીની સાકેત કોર્ટે શનિધામ આશ્રમની તલાશી માટે વોરન્ટ પણ જારી કરી દીધુ હતુ. બીજી તરફ દિલ્હી મહિલા આયોગે દિલ્હી પોલિસને નોટિસ જારી કરીને પૂછ્યુ કે હજુ સુધી દાતી મહારાજની ધરપકડ કેમ કરવામાં આવી નથી. આના જવાબમાં દિલ્હી પોલિસને 48 કલાકની મહેતલ આપવામાં આવી હતી.